Viktoro de Marsejlo

Viktoro de Marsejlo aŭ sankta Viktoro, devene el la romia provinco Aegyptus, estas martiro kaj sanktulo de la Katolika kaj la Orienta Ortodoksa Eklezio. Li vivis en la 3-a jarcento kaj martire mortiĝis en aŭ ĉirkaŭ 290informo en la retejo santiebeati.it () (laŭ iuj fontoj jam en 287, laŭ iuj nur en februaro 303informo en retejo de la paroĥejo sankta Viktoro de Marsejlo, jen arkivigite laŭ stato de julio 2009 ()).

Sankta Viktoro laŭdire estis romia armeoficiro en Marsejlo (latine Massilia), kiu publike kondamnis la kultadon de idoloj. Por tio, li estis alportita antaŭ la romiaj prefektoj, Asterius kaj Eutychius, kiuj poste sendis lin al la imperiestro Maksimiano. Li tiam estis pelita, batita, trenita tra la stratoj kaj ĵetita en malliberejon, kie li konvertis tri aliajn romiajn soldatojn, Longinus, Aleksandron, kaj Felician, kiuj poste estis senkapigitaj. Post rifuzado oferti incenson al statuo de la romia dio Jupitero, Viktoro piedbatis la statuon per sia piedo. La imperiestro ordonis, ke li estu mortigita per pezega muelŝtono, sed la muelŝtono laŭ la legendo rompiĝis dum Viktoro ankoraŭ vivis. Li tiam estis senkapigita.

En la mezepoko Viktoro de Marsejlo interalie iĝis la patrono de la hansa urbo Reval, nun Talino.

 Vidu ankaŭ 
 Viktoro de Ksanteno
 sankta papo Viktoro la 1-a
 sankta Viktoro de Cezareo
 apartigilo Sankta Viktoro

 Referencoj 

Kategorio:Kristanaj sanktuloj de la 3-a jarcento
Kategorio:Egiptaj kristanaj sanktuloj
Kategorio:Francaj romkatolikaj sanktuloj
Kategorio:Marseille